CELEX: E2018P0003
Language: lv
Date: 2018-11-09 00:00:00
Title: Prasība, ko 2018. gada 9. novembrī iesniedza EBTA Uzraudzības iestāde pret Islandi (Lieta E-3/18)

10.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 9/6
            
         
      Prasība, ko 2018. gada 9. novembrī iesniedza EBTA Uzraudzības iestāde pret Islandi
      (Lieta E-3/18)
      (2019/C 9/07)
      EBTA Uzraudzības iestāde, ko pārstāvēja Carsten Zatschler, Catherine Howdle un Ingibjörg Ólöf Vilhjálmsdóttir no EBTA Uzraudzības iestādes, 35 Rue Belliard, B-1040 Brussels, 2018. gada 9. novembrī iesniedza prasību pret Islandi.
      EBTA Uzraudzības iestāde lūdz EBTA Tiesu:
      
                  1.
               
               
                  atzīt, ka Islande nav pieņēmusi pasākumus, kas nepieciešami, lai akts, kurš minēts Līguma par Eiropas Ekonomikas zonu XIX pielikuma 7.ja punktā (Komisijas 2015. gada 1. jūlija Īstenošanas regula (ES) 2015/1051 par kārtību, kādā tiek pildītas platformas strīdu izšķiršanai tiešsaistē funkcijas, par kārtību attiecībā uz elektronisko sūdzību veidlapu un par kontaktpunktu sadarbības kārtību saskaņā ar Eiropas Parlamenta un Padomes Regulu (ES) Nr. 524/2013 par patērētāju strīdu izšķiršanu tiešsaistē) un pielāgots EEZ līgumam ar tā 1. protokolu, kļūtu par daļu no tās iekšējās tiesību sistēmas, kā prasīts EEZ līguma 7. pantā;
               
            
                  2.
               
               
                  uzdot Islandei segt šīs tiesvedības izmaksas.
               
            
         Juridiskā un faktiskā pamatinformācija un prasības tiesiskais pamats
      
      
                  —
               
               
                  Pieteikums attiecas uz faktu, ka Islande līdz 2018. gada 23. aprīlim nav rīkojusies atbilstīgi argumentētajam atzinumam, ko EBTA Uzraudzības iestāde sniedza 2018. gada 21. februārī, par to, ka minētā valsts nav ieviesusi savā tiesību sistēmā Komisijas 2015. gada 1. jūlija Īstenošanas regulu (ES) 2015/1051 par kārtību, kādā tiek pildītas platformas strīdu izšķiršanai tiešsaistē funkcijas, par kārtību attiecībā uz elektronisko sūdzību veidlapu un par kontaktpunktu sadarbības kārtību saskaņā ar Eiropas Parlamenta un Padomes Regulu (ES) Nr. 524/2013 par patērētāju strīdu izšķiršanu tiešsaistē, kas minēta Līguma par Eiropas Ekonomikas zonu XIX pielikuma 7.ja punktā un pielāgota līgumam ar tā 1. protokolu (“Akts”).
               
            
                  —
               
               
                  EBTA Uzraudzības iestāde apgalvo, ka Islande nav izpildījusi savus pienākumus atbilstīgi EEZ līguma 7. pantam, jo tā noteiktajā termiņā nav pieņēmusi Akta īstenošanai nepieciešamos pasākumus.